
	DĖL RINKOS KONSULTACIJOS PABAIGOS 



2025-08-27 CVP IS priemonėmis paskelbus Rinkos konsultaciją „KKI AKCELERAVIMO VEIKLA. E-KOMERCIJOS AKCELERAVIMO PROGRAMOS PARENGIMO IR ĮGYVENDINIMO PASLAUGOS“ buvo gauti tiekėjų atsakymai ir pasiūlymai į Rinkos konsultacijoje pateiktus klausimus. 
Dėkojame tiekėjams už skirtą laiką teikiant atsakymus į klausimus bei siūlymus dėl pirkimo sąlygų. 
Informuojame, kad išnagrinėjus tiekėjų pateiktus klausimus, atsakymus bei siūlymus Rinkos konsultacijai, esant galimybei bus atsižvelgta į aktualius, racionalius ir naudingus siūlymus ir atsižvelgiant į šiuos siūlymus bus patikslintos Pirkimo sąlygos, kurios bus paskelbtos paskelbus Pirkimą. Kviečiame suinteresuotus tiekėjus aktyviai dalyvauti Pirkime.
Primename, kad Perkančioji organizacija neįsipareigoja, skelbiant apie pirkimą, atsižvelgti į visas rekomendacijas, pastabas ir pasiūlymus.
Teikiame atsakymus į pateiktus klausimus.

1. Prašome paaiškinti, kokiu teisiniu ar metodiniu pagrindu yra nustatyta, kad e-rinkodaros, e-komunikacijos, e-komercijos ir e-komercijos teisės ekspertai turi būti būtinai tarptautinės kvalifikacijos. 
Atsakymas: Reikalavimas, kad e-rinkodaros, e-komunikacijos, e-komercijos ir e-komercijos, teisės ekspertai turėtų tarptautinę kvalifikaciją, atsirado ne dėl formalios taisyklės, o dėl programos kokybės užtikrinimo poreikio. Akceleratorius yra orientuotas ne vien į vietinę e-komercijos ir e-sklaidos  rinką, todėl vien vietinės patirties nepakanka. E-komercijos platformos, reklamos algoritmai, tarptautinė vartotojų teisė ar net rinkodaros įrankių veikimas skiriasi priklausomai nuo šalies. Ekspertas, neturintis tarptautinės kvalifikacijos ar patirties, negali užtikrinti, kad dalyviai gaus žinias, kurios realiai veiks už Lietuvos ribų. Tarptautinė kvalifikacija čia suprantama kaip kokybės ženklas – ji parodo, kad specialistas yra pripažintas plačiau nei tik vietos kontekste ir gali perduoti praktines žinias, kurios pritaikomos įvairiose rinkose. Tai sumažina riziką, kad dalyviai gaus tik siaurai vietinei aplinkai tinkamą informaciją, kuri nebūtų naudinga siekiant tarptautinės plėtros. Šis reikalavimas reikalingas tam, kad akceleratoriaus dalyviai gautų aukščiausios kokybės, tarptautiniu mastu aktualias žinias ir įrankius, o ne tik lokaliai ribotą patirtį.

2. Kas yra atsakingas už sėkmingą komunikaciją dalyvių pritraukimą kas galėtų užtikrinti tokias atrinktų dalyvių apimtis (75 dalyviai). Kiek iš tiekėjo tikimąsi, kad bus įsitraukta į atrankos procesą? 

Atsakymas: Už dalyvių pritraukimą ir atranką bus atsakinga Perkančioji organizacija.

3. Kaip turėtų būti vykdomos mokymų grupės? Ar vykdant mokymus nuo 5 iki 8 grupių ir dėstant 8 temas, mokymai grupėms gali persidengti? T.y. keletui grupių vienu metu dėstoma ta pati tema.  

Atsakymas: Reikalavimai mokymams:  
3.1. Gali dalyvauti tik Programos dalyviai, kurių skaičius vienoje grupėje – ne mažesnis kaip 10, bet ne didesnis nei 15 Programos dalyvių. Dalyvių grupės sudaromos iš Sostinės ir Vidurio ir Vakarų Lietuvos regionuose įsikūrusių ūkinę veiklą vykdančių fizinių asmenų ir KKI įmonių. Viso numatoma akceleruoti nuo 5 iki 8 dalyvių grupių viename Programos cikle. 
3.2. Ne mažiau nei po vieną mokymų grupę iš kiekvieno regiono turi sudaryti brandžios ir arba aukštą augimo potencialą turinčios įmonės atrinktos pagal Perkančiosios organizacijos pateiktą dalyvių sąrašą.  
3.3. Esant poreikiui, pagal Perkančiosios organizacijos pateiktą dalyvių sąrašą dalyviai turi būti skirstomi į grupes pagal pasirinktą temą ir brandos tipą: 
- A1 – e-komercija, brandžios ir/arba aukštą augimo potencialą turinčios įmonės; 
- A2 – e-komercija, pradedančios įmonės; 
- B1 – e-sklaida, brandžios ir/arba aukštą augimo potencialą turinčios įmonės; 
 - B2 – e-sklaida, pradedančios įmonės. 
3.4. Kiekvienai Programos mokymų temai turi būti: Skiriama 6 darbo valandos, iš kurių praktinėms užduotims – ne mažiau kaip 3-4 darbo valandos, priklausomai nuo temos.  Į šią trukmę neįskaičiuotos kavos / pietų pertraukos, kurių bendras laikas negali viršyti 1,5 val. per vieną mokymų dieną.   
3.5. Skiriama ne mažiau kaip 1-3 praktinės veiklos kiekvienoje mokymų temoje. Veiklos turi būti užtikrinančios, kad Programos dalyviai įgys teorinių žinių ir praktinių kompetencijų KKI e-komercijos arba e-sklaidos srityje. 
3.6. Kiekvienų mokymų temos pradžioje, Teikėjas privalo pristatyti Programos dalyviams E-komercijos, strategijos su veiksmų ir stebėsenos rodiklių planu šabloną bei paaiškinti kaip tinkamai jį užpildyti mokymų metu.  
3.7. Papildomai gali būti pateikiamos savarankiškos praktinės užduotys po kiekvienos mokymų temos, skirtos Programos dalyvių teorinių žinių įsisavinimui. 

          Mokymai gali persidengti ir vienu metu vykti kelioms atskiroms grupėms. Svarbu užtikrinti mokymų kokybę ir pakankamo kiekio ekspertų atitiktį. Mokymų grafikas ir persidengimas derinamas su Perkančiąją organizacija.   

4. Gal galite patikslinti šį kriterijų: Teikėjas per pastaruosius 3 metus (iki pasiūlymų pateikimo termino pabaigos) arba nuo įregistravimo dienos (jeigu veiklą vykdė mažiau nei 3 metus) savo jėgomis* yra tinkamai suteikęs ir (arba) teikia mokymų paslaugas e-pardavimų ir (ar) e-rinkodaros ir  (ar) dirbtinio intelekto už ne mažiau nei 181 000,00 Eur be PVM. Ar tiekėjo teikti mokymai galėjo būti, kitos programos dalis, apimanti daugiau temų?  

Atsakymas: Taip, gali.

